
ที่ ........../..........	องค์การบริหารส่วนตำบล..........
	อำเภอ.......... จังหวัด.......... ..........
	..........  ........................  ๒๕๖๙
เรื่อง	แจ้งผลการพิจารณาคำขอเงินเพิ่มค่างานก่อสร้างตามสัญญาแบบปรับราคาได้ (ค่า K)
เรียน	หุ้นส่วนผู้จัดการ ห้างหุ้นส่วนจำกัด ..........(ชื่อผู้รับจ้าง)..........
อ้างถึง	๑. สัญญาจ้างเลขที่ ........../๒๕๖๙ ลงวันที่ ๑๕ มกราคม ๒๕๖๙
๒. หนังสือส่งมอบงานงวดสุดท้ายของผู้รับจ้าง ลงวันที่ ๑๒ พฤษภาคม ๒๕๖๙
๓. หนังสือของผู้รับจ้าง ลงวันที่ ๓ กันยายน ๒๕๖๙
ตามหนังสือที่อ้างถึง ๓ ท่านขอให้องค์การบริหารส่วนตำบล..........คำนวณเงินเพิ่มค่างานก่อสร้างตามสัญญาแบบปรับราคาได้ (ค่า K) และขอรับความช่วยเหลือตามหนังสือสำนักงบประมาณ ด่วนที่สุด ที่ นร ๐๗๑๙.๑/ว ๒๓๓ ลงวันที่ ๒๐ สิงหาคม ๒๕๖๙ โดยหักในอัตรา ± ๒% โครงการก่อสร้างถนนคอนกรีตเสริมเหล็ก สายบ้าน.......... หมู่ที่ .......... กว้าง ๕.๐๐ เมตร ยาว ๑,๖๒๐.๐๐ เมตร หนา ๐.๑๕ เมตร ตามสัญญาที่อ้างถึง ๑ ค่าจ้างเป็นเงิน ๔,๘๖๐,๐๐๐.๐๐ บาท (สี่ล้านแปดแสนหกหมื่นบาทถ้วน) นั้น
องค์การบริหารส่วนตำบล..........ได้พิจารณาแล้ว ขอเรียนดังนี้
๑. ข้อเท็จจริง
๑.๑ ท่านส่งมอบงานงวดสุดท้ายตามที่อ้างถึง ๒ ซึ่งองค์การบริหารส่วนตำบล..........ลงทะเบียนรับ เลขรับที่ .... เมื่อวันที่ ๑๒ พฤษภาคม ๒๕๖๙
๑.๒ องค์การบริหารส่วนตำบล..........ลงทะเบียนรับหนังสือตามที่อ้างถึง ๓ เลขรับที่ .... เมื่อวันที่ ๓ กันยายน ๒๕๖๙
๒. ข้อสัญญาและหลักเกณฑ์
สัญญาจ้างข้อ ..... การปรับราคาค่างานก่อสร้าง ประกอบมติคณะรัฐมนตรี เมื่อวันที่ ๒๒ สิงหาคม ๒๕๓๒ ตามหนังสือสำนักเลขาธิการคณะรัฐมนตรี ที่ นร ๐๒๐๓/ว ๑๐๙ ลงวันที่ ๒๔ สิงหาคม ๒๕๓๒ กำหนดว่า การขอเงินเพิ่มค่างานก่อสร้างตามสัญญาแบบปรับราคาได้ เป็นหน้าที่ของผู้รับจ้างที่จะต้องเรียกร้องภายในกำหนด ๙๐ วัน นับตั้งแต่วันที่ได้ส่งมอบงานงวดสุดท้าย หากพ้นกำหนดนี้แล้ว ผู้รับจ้างไม่มีสิทธิเรียกร้องเงินเพิ่มค่างานก่อสร้างอีกต่อไป
๓. การพิจารณา
๓.๑ กำหนด ๙๐ วัน นับตั้งแต่วันถัดจากวันที่ส่งมอบงานงวดสุดท้าย คือวันที่ ๑๓ พฤษภาคม ๒๕๖๙ ครบกำหนดในวันที่ ๑๐ สิงหาคม ๒๕๖๙ โดยนับจากวันที่ส่งมอบงานงวดสุดท้ายจริง มิใช่นับจากวันครบกำหนดตามสัญญา (๑๔ พฤษภาคม ๒๕๖๙)
๓.๒ องค์การบริหารส่วนตำบล..........ได้รับหนังสือของท่านเมื่อวันที่ ๓ กันยายน ๒๕๖๙ ซึ่งพ้นกำหนด ๙๐ วันแล้วเป็นเวลา ๒๔ วัน ท่านจึงไม่มีสิทธิเรียกร้องเงินเพิ่มค่างานก่อสร้างตามสัญญาแบบปรับราคาได้ ตามข้อ ๒
๔. กรณีหนังสือสำนักงบประมาณ ที่ นร ๐๗๑๙.๑/ว ๒๓๓
๔.๑ มติคณะรัฐมนตรีเมื่อวันที่ ๑๙ พฤษภาคม ๒๕๖๙ (หนังสือสำนักเลขาธิการคณะรัฐมนตรี ด่วนที่สุด ที่ นร ๐๕๐๕/ว ๒๒๐ ลงวันที่ ๒๑ พฤษภาคม ๒๕๖๙) และหนังสือสำนักงบประมาณ ด่วนที่สุด ที่ นร ๐๗๑๙.๑/ว ๑๙๐ ลงวันที่ ๒๘ พฤษภาคม ๒๕๖๙ ผ่อนผันวิธีการคำนวณเงินชดเชยค่างานก่อสร้างเป็นการชั่วคราว โดยให้หักในอัตรา ± ๒% สำหรับงวดงานที่ส่งมอบระหว่างวันที่ ๒๘ กุมภาพันธ์ ๒๕๖๙ ถึงวันที่ ๓๐ กันยายน ๒๕๖๙ และให้ใช้ดัชนีราคา ณ เดือนที่หัวหน้าหน่วยงานของรัฐให้ความเห็นชอบราคากลาง เฉพาะสัญญาที่ลงนามตั้งแต่วันที่ ๒๘ กุมภาพันธ์ ๒๕๖๙ ถึงวันที่ ๓๐ กันยายน ๒๕๖๙ มาตรการดังกล่าวมิได้ยกเว้นหรือขยายกำหนดเวลาการเรียกร้องเงินเพิ่มค่างานตามสัญญาแต่อย่างใด
๔.๒ หนังสือสำนักงบประมาณ ด่วนที่สุด ที่ นร ๐๗๑๙.๑/ว ๒๓๓ ลงวันที่ ๒๐ สิงหาคม ๒๕๖๙ ข้อ ๑ กำหนดให้ผู้รับจ้างที่ประสงค์จะขอรับความช่วยเหลือตามมาตรการ ยื่นหนังสือภายใน ๙๐ วัน นับถัดจากวันที่ ๓๐ กันยายน ๒๕๖๙ หากพ้นกำหนดถือว่าสละสิทธิ และให้ปฏิบัติตามเงื่อนไขเดิมที่ระบุไว้ในสัญญาจ้าง ข้อ ๒ กำหนดว่า กรณียังมิได้ขอรับเงินชดเชยในอัตรา ± ๔% ให้ยื่นขอในอัตรา ± ๒% และ ± ๔% ไปในคราวเดียวกัน
๔.๓ มาตรการผ่อนผันเป็นการผ่อนผันวิธีการคำนวณ มิได้ยกเว้นหรือขยายกำหนดเวลาการเรียกร้องตามสัญญา ส่วนกำหนดเวลาตามหนังสือ ว ๒๓๓ เป็นกำหนดเวลาสำหรับการขอรับความช่วยเหลือตามมาตรการ และหนังสือดังกล่าวให้ปฏิบัติตามเงื่อนไขเดิมในสัญญาจ้าง ไม่มีข้อความใดให้ขยายหรือเริ่มนับกำหนด ๙๐ วันตามสัญญาใหม่ หรือฟื้นสิทธิที่สิ้นสุดไปแล้ว การขอในอัตรา ± ๒% และ ± ๔% ไปในคราวเดียวกันตามข้อ ๒ ของหนังสือ ว ๒๓๓ จึงใช้กับผู้รับจ้างที่ยังมีสิทธิตามสัญญาอยู่ เมื่อสิทธิตามสัญญาสิ้นสุดลงแล้ว จึงไม่มีฐานสิทธิที่จะนำมาคำนวณตามมาตรการผ่อนผันได้
๔.๔ มติคณะรัฐมนตรีและหนังสือสำนักงบประมาณ ที่ นร ๐๗๑๙.๑/ว ๑๙๐ แจ้งเวียนตั้งแต่เดือนพฤษภาคม ๒๕๖๙ ซึ่งสิทธิตามสัญญาของท่านยังไม่สิ้นสุด ท่านจึงสามารถยื่นขอได้ภายในวันที่ ๑๐ สิงหาคม ๒๕๖๙ แต่มิได้ยื่น
๕. ผลการพิจารณา
องค์การบริหารส่วนตำบล..........จึงไม่อาจพิจารณาคำนวณและจ่ายเงินเพิ่มค่างานก่อสร้างตามสัญญาแบบปรับราคาได้ (ค่า K) รวมทั้งเงินช่วยเหลือตามมาตรการผ่อนผันตามมติคณะรัฐมนตรีเมื่อวันที่ ๑๙ พฤษภาคม ๒๕๖๙ ให้แก่ท่านได้ ตามเหตุผลข้างต้น
จึงเรียนมาเพื่อโปรดทราบ
ขอแสดงความนับถือ

นายกองค์การบริหารส่วนตำบล..........


กองคลัง
โทร. ..........................
ไปรษณีย์อิเล็กทรอนิกส์ ..........................
image1.png








